
Anexa A la proiectul de hotărâre nr. 44/06.06.2025 privind modificarea Anexei nr. 1 și nr. 3 din HCL nr. 33/20.05.2025


METODOLOGIA
PRIVIND ACORDAREA STIMULENTULUI PENTRU NOU-NĂSCUȚI

I DISPOZIȚII GENERALE
Stimulentul financiar pentru nou-născuți, în cuantum de 1.000 lei net pentru nou-născut, este acordat pentru a sprijini părinții în primele etape de îngrijire a copilului. Acest ajutor financiar are scopul de a contribui la acoperirea costurilor inițiale asociate nașterii și îngrijirii nou-născutului, oferind un sprijin direct familiilor pentru creșterea și îngrijirea armonioasă a copiilor.
Beneficiarii stimulentului financiar pentru nou-născuți sunt părinții/părintele copilului/copiilor cu domiciliul în comuna Belciugatele, județul Călărași de cel puțin nouă luni  înainte de nașterea copilului. În cazul părintelui minor care nu are capacitate de exercițiu deplină, plata se va face reprezentantului legal al părintelui minor stabilit în condițiile legii.
Dreptul la stimulentul financiar se aprobă/respinge prin dispoziția primarului, în termen de maxim o lună de la data depunerii cererii,  după verificarea de către compartimentul de asistență socială a îndeplinirii criteriilor de eligibilitate și se acordă prin virament bancar, în funcție de alocările financiare, termenul maxim putând fi de până la trei luni de la data depunerii dosarului.

II CONDIȚII DE ACORDARE
· Stimulentul financiar se acordă o singură dată, pentru fiecare nou-născut, pe bază de cerere;
· Cererea să fie depusă în termen de șase luni de la data nașterii copilului; nu este admisă nicio întârziere față de acest termen;
· Nașterea copilului trebuie să fie înregistrată într-o maternitate din România;
· Cel puțin unul din părinți să aibă domiciliul în comuna Belciugatele, județul Călărași, cu cel puțin nouă luni înainte de nașterea copilului;
· Copilul să aibă domiciliul stabil în comuna Belciugatele, județul Călărași. Dovada domiciliului se va face pe baza anchetei sociale întocmită de către reprezentanții instituției;
· Beneficiarul stimulentului să nu figureze cu datorii restante la bugetul local;



· În cazul în care unul din părinți are domiciliul în altă localitate, acesta va anexa la dosar dovada din care să rezulte că nu a beneficiat, la adresa de domiciliu, de stimulentul financiar pentru nou-născuți;
· Dosarul cu actele doveditoare este acceptat numai dacă este complet;
· La momentul depunerii cererii, cartea de identitate a solicitantului și certificatul se naștere al copilului se vor prezenta în original.

III DOCUMENTE NECESARE
· Cerere tipizată;
· Declarație consimțământ;
· Cărțile de identitate ale părinților;
· Certifcatul de naștere al copilului/copiilor;
· Bilet de ieșire din spital al nou-născutului sau certificat medical constatator al nașterii emis de către o unitate sanitară;
· [bookmark: _Hlk200115833]Certificat de atestare fiscală emis de către compartimentul de impozite și taxe locale al Primăriei comunei Belciugatele pentru beneficiarul stimulentului, din care să reiasă faptul că acesta nu are datorii către bugetul local;
· Extras de cont pentru efectuarea viramentului bancar.


IV DISPOZIȚII FINALE
În cazul în care se constată faptul că sumele acordate ca stimulent financiar au fost acordate în mod necuvenit, acestea vor fi recuperate, în condițiile legii, de la titularul dreptului, în termenul general de prescripție prevăzut de Legea nr. 287/2009 privind Codul Civil, republicată, cu modificările ulteriare.

